wannaphong/clean_thaiwikipedia huggingface dataset:
# พระราชกิจของพระเยซู
พระราชกิจของพระเยซู  ในพระวรสารในสารบบ เริ่มต้นด้วยการทรงรับบัพติศมาของพระองค์ใกล้แม่น้ำจอร์แดนโดยยอห์นผู้ให้บัพติศมา และสิ้นสุดลงในนครเยรูซาเล็มในแคว้นยูเดีย หลังอาหารค่ำมื้อสุดท้ายกับเหล่าสาวกของพระองค์Christianity: an introduction by Alister E. McGrath 2006  pp. 16–22. พระวรสารนักบุญลูกา  ระบุว่าพระเยซู "มีพระชนมายุประมาณสามสิบพรรษา" เริ่มทรงเริ่มพระราชกิจPaul L. Maier "The Date of the Nativity and Chronology of Jesus" in Chronos, kairos, Christos: nativity and chronological studies by Jerry Vardaman, Edwin M. Yamauchi 1989  pp. 113–129. ลำดับเหตุการณ์ของพระเยซูโดยทั่วไปกำหนดวันที่เริ่มพระราชกิจเป็นในช่วงปี ค.ศ. 27–29 และสิ้นสุดในช่วงปี ค.ศ. 30–36The Cradle, the Cross, and the Crown: An Introduction to the New Testament by Andreas J. Köstenberger, L. Scott Kellum 2009  p. 140.Jesus & the Rise of Early Christianity: A History of New Testament Times by Paul Barnett 2002  pp. 19–21.

พระราชกิจช่วงต้นของพระเยซูเริ่มต้นหลังพระองค์ทรงรับบัพติศมา พระองค์เสด็จกลับไปกาลิลีหลังการทดลองพระองค์ในทะเลทรายยูเดียThe Gospel according to Matthew by Leon Morris  p. 71. ในช่วงต้นนี้ พระองค์ทรงเทศนาทั่วกาลิลีและทรงรับสาวกกลุ่มแรกที่เริ่มเดินทางติดตามพระองค์และในที่สุดเป็นกลุ่มบุคคลหลักของคริสตจักรในยุคแรกThe Life and Ministry of Jesus: The Gospels by Douglas Redford 2007  pp. 117–130. พระราชกิจหลักในกาลิลีเริ่มต้นในมัทธิว 8 รวมถึงการแต่งตั้งให้อัครสาวกสิบสองคน และครอบคลุมพระราชกิจส่วนใหญ่ของพระเยซูในกาลิลีA theology of the New Testament by George Eldon Ladd 1993, p. 324.The Life and Ministry of Jesus: The Gospels by Douglas Redford 2007  pp. 143–160. พระราชกิจสุดท้ายในกาลิลีเริ่มต้นหลังเหตุการณ์การตัดศีรษะยอห์นผู้ให้บัพติศมา เมื่อพระเยซูทรงเตรียมจะเสด็จไปเยรูซาเล็มSteven L. Cox, Kendell H Easley, 2007 Harmony of the Gospels  pp. 97–110.The Life and Ministry of Jesus: The Gospels by Douglas Redford 2007  pp. 165–180.

ในพระราชกิจในยูเดียในเวลาต่อมา พระเยซูทรงเริ่มการเดินทางครั้งสุดท้ายของพระองค์ไปยังเยรูซาเล็มผ่านยูเดียThe Christology of Mark's Gospel by Jack Dean Kingsbury 1983  pp. 91–95The Cambridge companion to the Gospels by Stephen C. Barton  pp. 132–133Steven L. Cox, Kendell H Easley, 2007 Harmony of the Gospels  pp. 121–135.The Life and Ministry of Jesus: The Gospels by Douglas Redford. 2007  pp. 189–207. ระหว่างที่พระเยซูเสด็จไปยังเยซูซาเล็ม ในพระราชกิจในเปเรอาซึ่งเกิดขึ้นในช่วงระยะทางหนึ่งในสามของเส้นทางจากทะเลกาลิลี (แท้จริงแล้วเป็นทะเลสาบน้ำจืด) ไปตามแม่น้ำจอร์แดน พระองค์ทรงกลับมาถึงพื้นที่ที่พระองค์ทรงรับบัพติศมาSteven L. Cox, Kendell H Easley, 2007 Harmony of the Gospels  p. 137.The Life and Ministry of Jesus: The Gospels by Douglas Redford 2007  pp. 211–229.Mercer dictionary of the Bible by Watson E. Mills, Roger Aubrey Bullard 1998  p. 929.

พระราชกิจสุดท้ายในเยรูซาเล็มบางครั้งเรียกว่าสัปดาห์แห่งพระทรมาน เริ่มต้นด้วยการเสด็จเข้าเยรูซาเล็มอย่างผู้พิชิตของพระเยซูSteven L. Cox, Kendell H Easley, 2007 Harmony of the Gospels  pp. 155–170 พระวรสารให้รายละเอียดเกี่ยวกับพระราชกิจสุดท้ายมากกว่าช่วงเวลาอื่น ๆ โดยอุทิศเนื้อหาถึงหนึ่งในสามให้กับสัปดาห์สุดท้ายในชีวิตของพระเยซูในเยรูซาเล็มMatthew by David L. Turner 2008  p. 613.
# อูดงแกงกะหรี่นาโงยะ
อูดงแกงกะหรี่นาโงยะ  เป็นเมนูอาหารจากเส้น (อูดงแกงกะหรี่) ท้องถิ่นประเภทหนึ่งจาก เมืองนาโงยะ จังหวัดไอจิ

 ลักษณะเฉพาะ 
กล่าวกันว่าอาหารอูดงแกงกะหรี่มีต้นกำเนิดในปี 1908 ในช่วงปลายยุคเมจิ ที่ร้านมิโจอันในวาเซดะ เขตชินจุกุ โตเกียว เช่นเดียวกับ ข้าวราดแกงกะหรี่ ที่แพร่หลายเป็นอาหารประจำชาติ อูดงแกงกะหรี่ก็ได้กลายเป็นหนึ่งในอาหารประเภทเส้นยอดนิยมที่สามารถรับประทานได้ที่ร้านอูดงและโซบะทั่วประเทศญี่ปุ่น

อย่างไรก็ตาม อูดงแกงกะหรี่ทั่วไปนั้นทำโดยการละลายผงกะหรี่และทำให้ข้นด้วยแป้งมันฝรั่ง โดยใช้ ดาชิที่ใช้สำหรับอูดงทุกประเภท เช่น คัตสึโอบูชิ และโดยมากมีความคล้ายคลึงกับอังกาเกะอูดง รสแกงกะหรี่

ในทางกลับกัน อูดงแกงกะหรี่นาโงยะที่จะอธิบายในบทความนี้มักถูกมองว่าเป็น อาหารนาโงยะ เนื่องจากจะมีลักษณะที่แตกต่างจากของทั่วประเทศตามที่กล่าวมา .

ซุปอูดงแกงกะหรี่นาโงยะมีพื้นฐานมาจากซุปไก่ ที่ใช้ในการทำราเม็ง ฯลฯ ทำจากส่วนผสมที่มีเอกลักษณ์ของเครื่องเทศต่าง ๆ คล้ายกับ แกงกะหรี่อินเดีย และมีความเผ็ดร้อน แกงกะหรี่ทำโดยดึงกลิ่นหอมออกมา แล้วเติมน้ำซุปจากอาหารทะเลแบบญี่ปุ่น การปรุงส่วนผสมและใช้ดาชิที่แตกต่างกันไปช่วยสร้างรสชาติที่หลากหลายแตกต่างกันไปในแต่ละร้าน
# อทาณีกรุ๊ป
อทาณีกรุ๊ป  เป็นเครือบริษัทระหว่างประเทศ มีสำนักงานใหญ่อยูในอะห์มดาบาด รัฐคุชราต ประเทศอินเดีย ก่อตั้งขึ้นโดยเคาตมะ อทาณี ในปี 1988 แรกเริ่มเป็นบริษัทค้าขายสินค้า ในปัจจุบัน บริษัทในเครือมีธุรกิจทั้งในการท่าเรือและการท่าอากาศยาน, ผลิตไฟฟ้าและขนส่งไฟฟ้า, ขุดเจาะเหมือง, ก๊าซธรรมชาติ, แปรรูปอาหาร, ผลิตอาวุธยุทโธปกรณ์, และ สาธารณูปโภค รายรับมากกว่า 60% ของเครือมาจากธุรกิจที่เกี่ยวกับถ่านหิน

อทาณีกรุ๊ปมีความสัมพันธ์ใกล้ชิดเป็นพิเศษกับพรรคภารตียชนตา พรรคหัวหน้ารัฐบาลอินเดีย และเป็นเครือบริษัทที่มีสินทรัพย์มากที่สุดในประเทศ ณ ปี 2022 ด้วยมูลค่าหลักทรัพย์ตามตลาด สองแสนหกพันล้านดอลลาร์สหรัฐ มากกว่าของเครือตาตา อย่างไรก็ตาม อทาณีกรุ๊ปสูญเสียมูลค่ากว่าหนึ่งแสนล้านดอลลาร์สหรัฐหลังถูกข้อกล่าวหาฉ้อโกงและปั่นหุ้นในปี 2023 จากฮินเดินบวร์ครีเสิร์ช ในเดือนพฤษภาคม 2024 มูลค่าหลักทรัพย์ของอทาณีกรุ๊ปกลับมาอยู่ที่มากกว่า 2 แสนล้านดอลลาร์สหรัฐ หลังศาลสูงอินเดียมีคำสั่งให้คณะกรรมการความปลอดภัยและการแลกเปลี่ยนอินเดีย (SEBI) เร่งการสอบสวน

อทาณีกรุ๊ปถูกวิจารณ์และเป็นประเด็นอื้อฉาวในหลายครั้ง ซึ่งรวมถึง ข้อกล่าวหาปั่นหุ้น, ความผิดปหติทางบัญชี, การส่งออกอากาศยานไร้คนขับควบคุมระยะไกลเพื่อการทหารให้กับอิสราเอลใช้ในสงครามในกาซา, การฉ้อโกงทางการเมือง, การได้ประโยชน์จากระบบพรรคพวก, หลีกหนีภาษี, สร้างผลกระทบต่อสิ่งแวดล้อม, และ ฟ้องปิดปากนักข่าว
# อูดงแกงกะหรี่
อูดงแกงกะหรี่   เป็นอูดงราดด้วยแกงกะหรี่ เป็นหนึ่งในตัวอย่างอาหารผสมผสานระหว่างอาหารญี่ปุ่นและอาหารตะวันตกในยุคเมจิ ว่ากันว่าเป็นจุดเริ่มต้นของการนำอาหารตะวันตกเข้ามารวมกับอูดงและโซบะ แกงกะหรี่ทำโดยการเติมผงกะหรี่ลงในดาชิ รูส์ที่ทาด้วยน้ำสต็อก หรือทำให้ข้นด้วยแป้งมันฝรั่ง ไม่มีส่วนผสมที่เฉพาะเจาะจง อาจใช้ เนื้อสัตว์ เช่น เนื้อวัว เนื้อหมู เนื้อไก่ และ ผัก เช่น แคร์รอต หอมใหญ่ และ มันฝรั่ง

ถ้าใช้เส้นโซบะแทนเส้นอูดงก็จะเรียกว่า โซบะแกงกะหรี่ (カレーそば) หรือ นัมบังแกงกะหรี่ (カレー南蛮)
# โรงพิมพ์หมอสมิธ
โรงพิมพ์หมอสมิธ เป็นโรงพิมพ์ในสยามตั้งโดยหมอสอนศาสนาที่ชื่อ แซมมวล เจ. สมิธ เมื่อ พ.ศ. 2413 โรงพิมพ์ตั้งอยู่ริมแม่น้ำเจ้าพระยา ตรงคุ้งน้ำบางคอแหลม ผู้คนรู้จักจนกลายเป็นชื่อถนน คือ ถนนหมอสมิท (ปัจจุบันคือซอยมไหสวรรย์ 6 หรือซอยมาตานุสรณ์ ย่านบางคอแหลม แถวถนนตก) 

โรงพิมพ์จัดพิมพ์นิราศ สุภาษิต เรื่องพงศาวดาร และนิทานจักร ๆ วงศ์ ๆ หนังสือนิทานกลอนในยุคแรกเช่น โคบุตร สิงหไกรภพ หรือพระอภัยมณีซึ่งเรื่องนี้ขายดีจนรายได้เรื่องเดียวก็สามารถสร้างตึกได้ ทั้งยังสั่งแท่นพิมพ์เข้ามาขายด้วย มีการพิมพ์หนังสือเกี่ยวกับศาสนาคริสต์เพียง 2 รายการ คือ พระคริษวงษตามมัดธายแลตามโยฮัน กับ บุดฉาแลวิสัชนาในสาสนาแท้จริง โรงพิมพ์ยังรับจ้างพิมพ์ประกาศต่าง ๆ ซึ่งไม่เกี่ยวข้องกับการเผยแผ่ศาสนา มีการพิมพ์หนังสือจำหน่าย โดยอาศัยต้นฉบับเรื่องราวที่อยู่ในสมุดข่อย สมุดไทย หรือใบลาน ที่หมอสมิธได้มาจากชาวบ้าน พระสงฆ์ หรือขุนนางชั้นสูง เช่น สมเด็จเจ้าพระยาบรมมหาศรีสุริยวงศ์ ยังออกหนังสือพิมพ์รายวันและรายสัปดาห์อีกด้วย คือหนังสือพิมพ์รายวันชื่อ Siam Daily Advertiser  และหลังจากนั้นได้ออกเป็นหนังสือพิมพ์รายสัปดาห์ชื่อว่า The Siam Weekly Advertiser ออกหนังสือราย 3 เดือนชื่อ Siam Repository อีกฉบับหนึ่ง 

จนหมอสมิทถูกฟ้องร้อง จากการที่หนังสือเรื่อง ขุนช้างขุนแผนตอนเข้าห้อง ซึ่งมีบทสังวาสเป็นหลัก จนถูกห้ามไม่ให้พิมพ์หนังสือแนวประโลมโลก เพราะไม่เกี่ยวอะไรกับการเผยแผ่ศาสนา จึงยุติการพิมพ์หนังสือแนวประโลมโลก
# คอซา
คอซา , United States National Geospatial-Intelligence Agency เป็นเมืองในอำเภอไจโท จังหวัดไจโท รัฐมอญ ประเทศพม่า ตั้งอยู่ริมฝั่งแม่น้ำคอซาห่างจากชายฝั่งทะเลอันดามันราว Burma 1:250,000 topographic map, Series U542, ND 47-02 Ye U.S. Army Map Service, December 1959 มีเนินเขาสูง  ป้องกันภัยจากทะเล และภูเขาปอได  ที่สูงขึ้นไปทางทิศตะวันออก
# วัดตงหลิน (เซี่ยงไฮ้)
วัดจงหลิน  เป็นวัดพุทธตั้งอยู่ในเขตจินชาน นครเซี่ยงไฮ้ ประเทศจีน 

 ประวัติศาสตร์ 
วัดนี้สร้างขึ้นครั้งแรกในสมัยราชวงศ์หยวนในปี 1308"Donglin Temple" - official website of the Administration of Jinshan District  แต่ถูกทำลายหลายครั้ง ทั้งจากสงคราม ไฟ การถูกทิ้งร้าง และรื้อถอนเพื่อสร้างสิ่งปลูกสร้างอื่น อาคารเก่าแก่หลังเดียวที่ยังหลงเหลือในวัดได้รับการขึ้นทะเบียนโบราณสถานภายใต้การพิทักษ์ของนครในปี 1987 วัดหลังปัจจุบันเป็นผลงานสค้างและออกแบบใหม่ในระหว่างปี 2004-2007"Towering temple tempts tourists" - Xinhua News Agency

 ลักษณะ 
ณ ปี 2010 วัดมีขนาด 20 เฮกตาร์ ทางเข้าของวัดเป็นสะพานคู่ขนานสามสะพาน

ใจกลางของวัดเป็นลาน ที่ซึ่งประดิษฐานรูปปั้นสูง 5.4 เมตรของสุธนะ หรือ บุตรแห่งทรัพย์สิน  ประดับด้วยคลอยโซนเนเอนาเมล รายล้อมด้วยปลาทองแดงเปิดปากแปดตัว

ด้านหลังของลานดังกล่าวเป็นโถงหลัก ซึ่งคือวิหารเจ้าแม่กวนอิม ลักษณะภายนอกของวิหารสร้างเลียนแบบหน้าผาธรรมชาติ ประตูทางเข้าอาคารมีความสูง 20 เมตร กว้าง 10 เมตร ทำมาจากทองสำริด ประดับด้วยรูปนูนต่ำรูปพระพุทธเจ้า 999 องค์ วิหารมีขนาดกว้าง 31 เมตร ลึก 42 เมตร และสูง 31 เมตร ภายในประดิษฐานเจ้าแม่กวนอิมพันมือประดับทอง สูง 27 เมตร บนฐานดอกบัวที่สูง 2 เมตร
# ปอง
ปอง  เป็นเมืองในอำเภอปอง จังหวัดสะเทิม รัฐมอญ ประเทศพม่า
# บี้ลี่น
บี้ลี่น  เป็นเมืองในอำเภอบี้ลี่น จังหวัดไจโท รัฐมอญ ประเทศพม่า เป็นทางผ่านของทางหลวงสายย่างกุ้ง-มอละมไยน์ ใกล้เคียงมีแม่น้ำบี้ลี่นซึ่งไหลลงสู่อ่าวเมาะตะมะ
# ช่องโซน
ช่องโซน  เป็นเมืองบนเกาะบีลู่ รัฐมอญ ประเทศพม่า
# ตุวูนนะวดี
ตุวูนนะวดี  เป็นเมืองในอำเภอสะเทิม จังหวัดสะเทิม รัฐมอญ ประเทศพม่า เมืองนี้ก่อตั้งขึ้นโดยการรวมหมู่บ้านสามแห่งที่อยู่ใกล้เคียง ได้แก่ ไจก่อ, เตนเซะ และ ตองจ้า
# ลั่วเฉิน
ลั่วเฉิน  เป็นเทพนารีผู้พิทักษ์และรักษาแม่น้ำลั่ว ซึ่งมีชื่อเสียงในวรรณคดีและนิทานพื้นบ้านของจีน นางเป็นเทพีที่มีชื่อเสียงอย่างมากจากบทกวี "" (Chinese: 洛神賦; pinyin: Luòshén fù, หมายถึง บทกวีแห่งเทพธิดาแม่น้ำลั่ว) ซึ่งประพันธ์โดยโจสิด กวีชื่อดังจากยุคสามก๊กของจีนโบราณ เทพปกรณัมเรื่องเทวสตรีแห่งแม่น้ำลั่วนี้ได้รับการดัดแปลงและเสริมจินตนาการในรูปแบบต่างๆต่างๆของศิลปะและวรรณกรรม ตามประวัติศาสตร์จีนเรื่อยมา และนางได้กลายเป็นสัญลักษณ์แห่งความงามและความรักที่ไม่อาจบรรลุได้สมประสงค์ในวัฒนธรรมจีน
# ฮากานะห์
ฮากานะห์ (,) เป็นองค์การกำลังกึ่งทหารไซออนิสต์หลักที่ปฏิบัติการในยีชูฟ (นิคมชาวยิว) ในปาเลสไตน์ในอาณัติWashington Robnett, George (1976). Zionist Rape of the Holy Land!: How Zionism Turned Palestine Into a Jewish State. Crown City Publishing Company, p. 169. ฮากานะห์ก่อตั้งใน ค.ศ. 1920 เพื่อปกป้องยีชูฟก่อนจะสลายตัวใน ค.ศ. 1948 เมื่อรวมเข้ากับกองกำลังป้องกันอิสราเอล ไม่นานหลังอิสราเอลประกาศอิสรภาพ

ฮากานะห์เป็นกองกำลังที่พัฒนาจากกำลังกึ่งทหารชาวยิวที่มีอยู่ก่อนแล้วอย่างบาร์-กีโอรา (בר גיורא, Bar-Giora) และฮาโชเมอร์ (השומר, Hashomer)The Grandfather of the IDF - Ha'Shomer  บาร์-กีโอราเป็นกำลังกึ่งทหารสมัยอาลียะห์ครั้งที่สอง ซึ่งเป็นการอพยพของชาวยิวจากยุโรปตะวันออกเข้าสู่ปาเลสไตน์ของจักรวรรดิออตโตมันระหว่าง ค.ศ. 1904–1914 บาร์-กีโอรากลืนเข้ากับฮาโชเมอร์ใน ค.ศ. 1909 ฮาโชเมอร์เป็นความพยายามในการสร้างกองกำลังคุ้มครองชุมชนชาวยิวทั้งหมดในปาเลสไตน์ เป้าหมายเดิมของฮากานะห์ คือ การปกป้องนิคมชาวยิวจากการโจมตีของชาวอาหรับ อาทิ การจลาจลนบีมูซา ค.ศ. 1920, การจลาจลยัฟโฟ ค.ศ. 1921, การจลาจลปาเลสไตน์ ค.ศ. 1929, การจลาจลยัฟโฟ ค.ศ. 1936 และการก่อการกำเริบของชาวอาหรับในปาเลสไตน์ ค.ศ. 1936–1939 ฮากานะห์อยู่ใต้อำนาจขององค์กรตัวแทนชาวยิวเพื่ออิสราเอล (הסוכנות היהודית לארץ ישראל, HaSochnut HaYehudit L'Eretz Yisra'el) ซึ่งเป็นหน่วยงานกำกับดูแลชุมชนชาวยิวในปาเลสไตน์สมัยที่ปกครองโดยบริเตน ฮากานะห์ปฏิบัติการปานกลางในช่วงสงครามโลกครั้งที่สองตามยุทธศาสตร์ "ฮัฟลากะห์" (הַהַבְלָגָה, ha-Havlagah, "การอดกลั้น") ส่งผลให้กลุ่มหัวรุนแรงอย่างอีร์กุนและเลคีแยกตัวออกไป ฮากานะห์ได้รับการสนับสนุนทางการทหารจากโปแลนด์อย่างลับ ๆ และร่วมมือกับสหราชอาณาจักรในการสกัดกั้นการบุกครองปาเลสไตน์ผ่านแอฟริกาเหนือของฝ่ายอักษะ นำไปสู่การก่อตั้งหน่วยรบพิเศษปัลมัค (פלמ"ח‎, Palmach) ใน ค.ศ. 1941Yigal Allon, Sword of Zion. . pp. 116, 117.

ช่วงท้ายสงครามโลกครั้งที่สอง บริเตนปฏิเสธที่จะยกเลิกการจำกัดการอพยพของชาวยิวตามที่ระบุในสมุดปกขาว ค.ศ. 1939 ฮากานะห์จึงก่อการกำเริบต่อบริเตนในปาเลสไตน์โดยใช้วิธีระเบิดสะพาน ทางรถไฟและเรือที่ใช้เนรเทศผู้อพยพชาวยิวที่ผิดกฎหมาย รวมถึงลักลอบนำชาวยิวพลัดถิ่นเข้ามาในปาเลสไตน์เพื่อขัดขืนนโยบายของบริเตน เมื่อสหประชาชาติรับข้อมติแผนแบ่งปาเลสไตน์ของสหประชาชาติใน ค.ศ. 1947 ฮากานะห์เป็นกำลังรบสำคัญของฝ่ายชาวยิวและบดขยี้ฝ่ายอาหรับในสงครามกลางเมืองปาเลสไตน์Henry Laurens, Paix et guerre au Moyen-Orient, Armand Colin, Paris, 2005,  ฮากานะห์สิ้นสุดลงเมื่อรวมกับกำลังกึ่งทหารอื่น ๆ จนกลายเป็นกองทัพอิสราเอล ก่อนสงครามอาหรับ–อิสราเอล ค.ศ. 1948 อุบัติขึ้นBell, Bowyer J.: Terror out of Zion

 เชิงอรรถ 
 หมายเหตุ
# สะพานเวิลด์คัพ
สะพานเวิลด์คัพ  เป็นสะพานข้ามแม่น้ำฮันในกรุงโซล ประเทศเกาหลีใต้ เชื่อมต่อระหว่างเขตมาโพและเขตยองดึงโพ

การก่อสร้างสะพานเริ่มขึ้นในเดือนมีนาคม 2010 และเดิมมีกำหนดจะแล้วเสร็จภายในเดือนสิงหาคม 2015 แต่เนื่องจากมีการตัดลดงบประมาณทำให้การก่อสร้างล่าช้าลง ส่วนหลักของสะพานแล้วเสร็จเมื่อวันที่ 1 กันยายน 2021 การก่อสร้างสะพานเสร็จสมบูรณ์ในวันที่ 29 ธันวาคม 2023 เมื่อทางลาดสองแห่งทางใต้ของสะพานได้เปิดใช้งานแล้ว 

สะพานเชื่อมทางด่วนซอบุกับเขตมาโพ

บีทีเอส วงเคป็อปชื่อดังร้องเพลง " Butter " บนสะพานในรายการ The Tonight Show Starring Jimmy Fallon ที่ออกอากาศเมื่อวันที่ 14 กรกฎาคม 2021
# ซุป'ตาร์กับหญ้าอ่อน
ซุป'ตาร์กับหญ้าอ่อน  เป็นละครโทรทัศน์ไทยแนว สุขนาฏกรรมจินตนิยม ปี 2565

นำแสดงโดย ณวัฒน์ กุลรัตนรักษ์ และ รมิดา จีรนรภัทร สร้างนิยายแนว โรแมนติก - คอมเมดี้ เรื่อง ซุป'ตาร์กับหญ้าอ่อน ของ โรส

กำกับการแสดงโดย ผิน เกรียงไกรสกุล อำนวยการผลิตโดย จีเอ็มเอ็มทีวี เปิดตัวครั้งแรกในงาน GMMTV 2022: BORDERLESS ในวันที่ 1 ธันวาคม พ.ศ. 2564

โดยจะเริ่มออกอากาศทุกวันจันทร์และวันอังคาร เวลา 20:30 น. ทางช่อง จีเอ็มเอ็ม 25 สามารถดูย้อนหลังฟรีที่แรกได้ทาง วิว เวลา 22:30 น. และทางช่อง ยูทูบ ของ จีเอ็มเอ็มทีวี (ตามเวลาประเทศไทย)

 เรื่องย่อ 
เมื่อซุปตาร์ของเมืองไทยลมหายใจแห่งเอเชีย ต้น-นฤเบศร์ (ณวัฒน์ กุลรัตนรักษ์) เผลอสานสัมพันธ์ลึกซึ้งกับ เค้ก (รมิดา จีรนรภัทร) น้องนักศึกษาฝึกงานที่อายุห่างกันถึง 20 ปี เพราะเข้าใจผิดว่าเป็นสาวไซด์ไลน์ที่เพื่อนสนิทส่งมาให้ แต่แท้จริงแล้ว เค้ก แค่อยากขอลายเซ็นให้กับ กานดา (นิโคล เทริโอ) แม่ของเธอที่เป็นแฟนคลับของ ต้น เพียงเท่านั้น หลังจากคืนที่สานสัมพันธ์กับ เค้ก กับ ต้น พยายามหาทางติดต่อเพื่อรับผิดชอบ จึงขอให้หลานชายพ่วงด้วยตำแหน่งผู้จัดการส่วนตัว ณดล (ภูสิษฐ์ ดิษฐพิสิษฐ์) ช่วย แต่ ณดล กลับคิดว่า เค้ก เป็นเด็กใจแตกอยากเกาะดารากินจึงไม่ติดต่อไป

เรื่องวุ่นวายที่เริ่มต้นขึ้นเมื่อ นาว (พรรษา วอสเบียน) เพื่อนสนิทของ เค้ก โกรธแทน ที่ ต้น ทำให้ เค้ก ท้องแต่ไม่รับผิดชอบอะไรเลย จึงโพสต์ลงโซเซียลแฉดาราชื่อดัง ต.น.บ. จ้องกินเด็กนักศึกษาแถมทำท้องแล้วชิ่ง จนกลายเป็นข่าวฉาวไปทั้งวงการ ทำให้ ต้น รีบติดต่อเพื่อรับผิดชอบ และอยากเริ่มต้นกับ เค้ก ใหม่อีกครั้งในฐานะคู่ชีวิต

 นักแสดง 

 ณวัฒน์ กุลรัตนรักษ์ (ป้อง) รับบท นฤเบศร์ / ต้น
 รมิดา จีรนรภัทร (เจน) รับบท จอมนรี / เค้ก
 นิโคล เทริโอ (กี้) รับบท กานดา
 ภูสิษฐ์ ดิษฐพิสิษฐ์ (ฟลุ๊ค) รับบท ณดล
 กวิน แคสกี้ (ฟลุ๊ค) รับบท ดีเดย์
 พรรษา วอสเบียน (มิล์ค) รับบท นาว
 จุฑาพิชญ์ อินทร์จันทร์ (เจมี่) รับบท ตาล
 ธราธร จันทรวรกาญจน์ (บูม) รับบท ซันนี่
 พิมพ์ทอง วชิราคม (ดาว) รับบท แพท
 ธนบูลย์ วัลลภศิรินันท์ (นะ) รับบท เฉาเฉา

 นักแสดงรับเชิญ 
 ณราวิชญ์ เลิศรัตน์โกสุมภ์ (ปอนด์) รับบท ทิม
 ชาลิสา ชาวบ์ (โน๊ต)

 เพลงประกอบ 

 พิสูจน์ (Prove It) - ซิสซี่
# เกาะแนนคาวรี
แนนคาวรี (, ; แนนคาวรี: Mūöt;  Nankovrī) เป็นเกาะในส่วนตรงกลางของหมู่เกาะนิโคบาร์ ตั้งอยู่ในมหาสมุทรอินเดีย ทางตะวันออกเฉียงเหนือระหว่างอ่าวเบงกอลและทะเลอันดามัน

 ประวัติ 
ในปี ค.ศ. 1755 รัฐบาลเดนมาร์กได้อ้างสิทธิ์ในอำนาจอธิปไตยเหนือหมู่เกาะนิโคบาร์อย่างเป็นทางการภายใต้ชื่อเฟรเดอริกซูเอร์เน (, "หมู่เกาะเฟรเดอริก") และสนับสนุนภารกิจที่ก่อตั้งโดยคริสตจักรมอเรเวียแห่งแฮร์นฮูท (Moravian Brethren of Herrnhut) ชาวเดนมาร์กได้ก่อตั้งอาณานิคมชั่วคราวบนเกาะซึ่งพวกเขาตั้งชื่อว่า  ("นิวซีแลนด์")

เกาะแนนคาวรีซึ่งอยู่ติดกับเกาะกาโมร์ฏา (Kamorta Island) ทางเหนือ ก่อให้เกิด "ท่าเรือแนนคาวรีที่เป็นอ่าวปิดขนาดใหญ่" ซึ่งลูกเรือชาวยุโรปใช้มาตั้งแต่คริสต์ศตวรรษที่ 17 เป็นอย่างน้อย และได้รับการยกย่องว่าเป็น "ท่าเรือธรรมชาติที่ปลอดภัยที่สุดแห่งหนึ่งในโลก" ดูเหมือนว่าท่าเรือนี้ใช้เป็นฐานสำหรับโจรสลัด ในปี ค.ศ. 1868 ราชนาวีอังกฤษได้บุกเข้าไปในท่าเรือนี้ด้วยกำลังบางส่วน เพื่อทำลายเรือที่ต้องสงสัยว่าเป็นโจรสลัด

 สึนามิ ค.ศ. 2004 
เกาะนี้เช่นเดียวกับเกาะอื่น&hairsp;ๆ มากมายในหมู่เกาะอันดามันและนิโคบาร์ได้รับผลกระทบอย่างรุนแรงจากสึนามิที่เกิดจากแผ่นดินไหวในมหาสมุทรอินเดียในปลายปี ค.ศ. 2004 ตามรายงานของ เอส.บี. ทีโอล (S.B. Deol) จเรตำรวจแห่งหมู่เกาะอันดามันและนิโคบาร์ กลุ่มเกาะที่รวมเกาะแนนคาวรีเป็นหนึ่งในจุดที่ได้รับผลกระทบรุนแรงที่สุดในหมู่เกาะ โดยมีผู้สูญหายและคาดว่าเสียชีวิตหลายพันคน ภาพถ่ายดาวเทียมหลังเกิดสึนามิ และรายงานสถานการณ์ของรัฐบาลระบุว่า ในขณะที่บางส่วนของเกาะแนนคาวรีได้รับผลกระทบ เกาะกัตจัล (Katchal Island) และเกาะกาโมร์ฏาที่อยู่ติดกันกลับถูกสึนามิไหลท่วมได้รับความเสียหายหนักกว่า เมื่อวันที่ 18 มกราคม 2005 รัฐบาลรายงานว่ามีผู้เสียชีวิตเพียง 1 รายและสูญหาย 3 รายจากเกาะแนนคาวรี แต่มีผู้เสียชีวิต 51 รายและสูญหาย 387 รายจากเกาะกาโมร์ฏา และผู้เสียชีวิต 345 รายและสูญหาย 4,310 รายจากเกาะกัตจัล

 ประชากร 
จากการสำรวจสำมะโนประชากรอินเดียในปี ค.ศ. 2011 พบว่ามีประชากร 1,019 คนบนเกาะแนนคาวรี

 ภูมิศาสตร์ 
เกาะแนนคาวรีมีพื้นที่ 47 ตารางกิโลเมตร และตั้งอยู่ห่างจากเกาะคาร์นิโคบาร์ (Car Nicobar) ซึ่งเป็นเกาะนิโคบาร์ที่อยู่เหนือสุดไปทางทิศใต้-ตะวันออกเฉียงใต้ 160 กิโลเมตร แนนคาวรีเป็นเกาะหนึ่งของหมู่เกาะนิโคบาร์ อยู่ภายใต้การปกครองของประเทศอินเดีย นอกจากนี้ยังเป็นส่วนหนึ่งของเขตสงวนชนเผ่านิโคบาร์และอันดามัน ซึ่งห้ามไม่ให้บุคคลที่ไม่ใช่คนพื้นเมืองเข้าเยี่ยมชมหรือทำธุรกิจบนเกาะโดยไม่ได้รับอนุญาต โดยหวังว่าจะรักษาชุมชนพื้นเมืองที่อาศัยอยู่ที่นั่นซึ่งตกอยู่ภายใต้ภัยคุกคามไว้

 ภูมิอากาศ 

 การบริหาร 
เกาะนี้ขึ้นกับเตห์สีลแนนคาวรี (Nancowry tehsil) ในเขตตำบลแนนคาวรี

 ระเบียงภาพ
# อิลฮัมทาวเวอร์
อิลฮัมทาวเวอร์  มีอีกชื่อว่า อิลฮัมบารูทาวเวอร์  และ ไอบีทาวเวอร์  เป็นตึกระฟ้าสูง 274 เมตร มี 58 ชั้น ในกัวลาลัมเปอร์ ประเทศมาเลเซีย ถือเป็นตึกที่สูงเป็นอันดับ 7 ของประเทศ อิลฮัมทาวเวอร์เป็นผลจากกระบวนการค้นหารูปทรงที่ละเอียดถี่ถ้วนและรอบคอบ โครงภายนอกแบบเฉียงประกอบด้วยกรอบคอนกรีตสามเหลี่ยมและโครงถักภายนอก ชดเชยกับกระจกอันสง่างามภายในเกราะโครงสร้างของอาคาร

สถาปัตยกรรมของตึกระฟ้าที่มีเส้นและรูปทรงอันโดดเด่นนั้นถูกกำหนดให้เป็นที่กล่าวขวัญของนคร ประกอบด้วยห้องชุดสำนักงาน 33 ชั้น และอพาร์ตเมนต์พร้อมบริการ 22 ชั้น รวมกับพื้นที่อาคารรวมที่  อิลฮัมทาวเวอร์มีบริการที่จอดรถสำหรับพนักงานและผู้มาเยี่ยมเยียนIlham Tower parking rate

 การยึดโดยคณะกรรมการป้องกันการทุจริตแห่งมาเลเซีย (MACC) 

การเข้าถึง
# ออโมล
ออโมล  เป็นนครในอำเภอกลาง เทศมณฑลออโมล จังหวัดมอแซนแดรอน ประเทศอิหร่าน ทำหน้าที่เป็นเมืองหลักของเทศมณฑลและอำเภอ

ออโมลตั้งอยู่ริมHaraz River ตั้งอยู่ทางใต้ของทะเลแคสเปียนน้อยกว่า  และทางเหนือของเทือกเขาแอลโบร์ซน้อยกว่า  นครนี้อยู่ห่างจากเตหะราน  และอยู่ทางตะวันตกของซอรี เมืองหลักของจังหวัดที่  

เมืองพี่น้อง
  ลาฮอร์ ประเทศปากีสถาน
  เกิ่นเทอ ประเทศเวียดนาม

ดูเพิ่ม
# เจียวเอี๋ยน
เจียวเอี๋ยน เป็นบุคคลในยุคสามก๊ก อาจหมายถึง:

 เจียวเอี๋ยน (เจี่ยง เหยียน) (蔣延) ขุนนางของรัฐง่อก๊ก
 เจียวเอี๋ยน (เจี๋ยง เสี่ยน) (蔣顯; เสียชีวิต ค.ศ. 264) ขุนนางของรัฐจ๊กก๊ก เป็นบุตรชายคนรองของเจียวอ้วน
# เจียวเอี๋ยน (เจี่ยง เหยียน)
เจียวเอี๋ยน("ไปถึงกลางทางบังเกิดควันพลุ่งขึ้นจากแผ่นดินให้มืดนัก นั่งอยู่ใกล้กันก็ไม่เห็นตัว เจียวเอี๋ยนที่ปรึกษาคนหนึ่งจึงว่า การประหลาทเกิดดังนี้ดีร้ายจะเสียแม่ทัพ ขอให้ท่านล่าทัพกลับไปเมืองกังตั๋งเถิด อย่าไปตีเมืองจุยก๊กเลย จูกัดเก๊กได้ยินดังนั้นก็โกรธหนักจึงว่า เราจะทำการใหญ่ให้มีชัย ท่านมาว่าให้ร้ายแก่เราดังนี้จะให้นายทัพนายกองแลทหารทั้งปวงเสียน้ำใจ ว่าแล้วก็สั่งให้เอาตัวเจียวเอี๋ยนไปฆ่าเสีย นายทัพนายกองชวนกันขอโทษจูกัดเก๊กก็ให้ แต่ถอดเสียจากขุนนางให้เปนไพร่")  มีชื่อในภาษาจีนกลางว่า เจี่ยง เหยียน  เป็นขุนนางของรัฐง่อก๊กในยุคสามก๊กของจีน มีตำแหน่งเป็นขุนนางที่ปรึกษารับใช้ (中散大夫 จงซ่านต้าฟู) 

 ประวัติ 
ในปี ค.ศ. 253 ภายหลังจูกัดเก๊กผู้สำเร็จราชการแห่งง่อก๊กเอาชนะวุยก๊กที่เป็นรัฐอริได้ในยุทธการที่ตังหิน จูกัดเก๊กต้องการโจมตีวุยก๊กกลับจึงส่งทูตไปพบเกียงอุยขุนพลของจ๊กก๊กที่เป็นรัฐพันธมิตรของง่อก๊กเพื่อร่วมกันเข้าโจมตีวุยก๊ก ขุนนางหลายคนทัดทานการโจมตีวุยก๊กเพราะเห็นว่าเป็นการลงแรงจนเกินไป แต่จูกัดเก๊กไม่ฟัง เจียวเอี๋ยนพยายามทัดทานอย่างหนักแน่นหลายครั้ง จูกัดเก๊กจึงสั่งปลดเจียวเอี๋ยนออกจากตำแหน่งลงเป็นสามัญชน(恪遂有輕敵之心，以十二月戰克，明年春，復欲出軍。諸大臣以為數出罷勞，同辭諫恪，恪不聽。中散大夫蔣延或以固爭，扶出。) สามก๊กจี่ เล่มที่ 64.
# เจียวเอี๋ยน (เจี๋ยง เสี่ยน)
เจียวเอี๋ยน("ฝ่ายเจียวเอี๋ยนถือหนังสือรับสั่งมาถึงด่านเกียมโก๊ะ แลให้เอาหนังสือข้อรับสั่งนั้นให้เกียงอุย") ("เกียงอุยคำนับลามาณด่านเกียมโก๊ะ จึงให้เจียวเอี๋ยนผู้ถือหนังสือมากลับคืนไปเมืองเสฉวน") ("ขุนนางทั้งปวงได้ยินเตงงายว่าก็ชวนกันคำนับสิ้นทุกคน พอเจียวเอี๋ยนมาถึงเข้าไปแจ้งว่า บัดนี้เกียงอุยเข้าคำนับด้วยจงโฮยแล้ว")  (เสียชีวิต ค.ศ. 264) มีชื่อในภาษาจีนกลางว่า เจี๋ยง เสี่ยน  เป็นขุนนางของรัฐจ๊กก๊กในยุคสามก๊กของจีน 

 ประวัติ 
เจียวเอี๋ยนเป็นชาวอำเภอเซียงเซียง (เซียงเซียงเซี่ยน) เมืองเลงเหลง (หลิงหลิงจฺวิ้น) ซึ่งปัจจุบันคือนครเซียงเซียง มณฑลหูหนาน(蔣琬字公琰、零陵湘鄉人也。) สามก๊กจี่ เล่มที่ 44. เป็นบุตรชายคนรองของเจียวอ้วนผู้เป็นขุนพล ขุนนาง และผู้สำเร็จราชการของรัฐจ๊กก๊ก เจียวเอี๋ยนเป็นน้องชายของเจียวปินขุนพลของจ๊กก๊ก เจียวเอี๋ยนเป็นผู้มีความรู้ความสามารถมาก ได้รับราชการในตำแหน่งข้าราชบริพารของรัชทายาท (太子僕 ไท่จื่อผู) รับใช้เล่ายอยผู้เป็นรัชทายาทแห่งจ๊กก๊กในรัชสมัยของเล่าเสี้ยน

ในปี ค.ศ. 263 ภายหลังจากเล่าเสี้ยนจักรพรรดิแห่งจ๊กก๊กยอมจำนนต่อเตงงายขุนพลของวุยก๊กที่เป็นรัฐอริของจ๊กก๊ก เจียวปินพี่ชายของเจียวเอี๋ยนซึ่งอยู่รักษาอำเภอฮั่นเสีย (漢城縣 ฮั่นเฉิงเซี่ยน; ปัจจุบันคืออำเภอเหมี่ยน มณฑลฉ่านซี) เดินทางไปยังอำเภอโปยเสีย (涪縣 ฝูเซี่ยน; ปัจจุบันคือนครเหมี่ยนหยาง มณฑลเสฉวน) เพื่อพบกับจงโฮยขุนพลวุยก๊กแล้วกลายเป็นมิตรกับจงโฮย เจียวเอี๋ยนก็ได้เป็นมิตรกับจงโฮยเช่นกัน ทั้งเจียวปินและเจียวเอี๋ยนสองพี่น้องถูกสังหารโดยทหารที่ก่อการกำเริบในเดือนมีนาคม ค.ศ. 264 เมื่อจงโฮยเริ่มก่อกบฏในเซงโต๋ต่อต้านสุมาเจียวผู้สำเร็จราชการแห่งวุยก๊ก(後主既降鄧艾，斌詣會於涪，待以交友之禮。隨會至成都，為亂兵所殺。斌弟顯，為太子僕。會亦愛其才學，與斌同時死。) สามก๊กจี่ เล่มที่ 44.
# ข้าวราดแกงกะหรี่
ข้าวราดแกงกะหรี่ (curry rice) เป็นอาหารที่รับประทานโดยการราดแกงกะหรี่ลงบนข้าวสวย

มีต้นกำเนิดในประเทศอังกฤษ โดยมีที่มาจากอาหารอินเดีย และได้รับการนำเข้ามาสู่ประเทศญี่ปุ่นในยุคเมจิカレーはどこから来たの?  - 農林水産省 แล้วก็ได้มีการเปลี่ยนแปลงและพัฒนาอย่างเป็นเอกลักษณะเฉพาะในญี่ปุ่น เป็นอาหารจานหนึ่งที่ได้รับความนิยมมากจนได้รับการเรียกว่าเป็นอาหารประจำชาติญี่ปุ่นควบคู่ไปกับราเม็ง เป็นเมนูยอดนิยมในการจัดอันดับความนิยมของเมนูอาหารกลางวันในโรงเรียนประถมศึกษาและมัธยมศึกษาตอนต้น
# บาดาล
ตามคติศาสนาแบบอินเดีย บาดาล (ปาตาล) Search for "patala" in:  gives results: "1. one of the 7 regions under the earth and the abode of the Nagas or serpents and asuras" เป็นโลกใต้พิภพ เชื่อว่าสวยงามเหมือนสวรรค์ เต็มไปด้วยอัญมณีและทะเลสาบ เรียกอีกชื่อว่านาคพิภพ เพราะเป็นที่อยู่ของนาค
# เธมโป้
เธมโป้  เป็นละครโทรทัศน์ไทยในปี พ.ศ. 2567  นำแสดงโดย จักรภัทร แก้วพันธุ์พงษ์ และ ศุภ สง่าวรวงศ์ กำกับโดย อาทิชา ตันธนวิกรัย โดยเล่าเรื่องราวเกี่ยวกับความสัมพันธ์ระหว่างกลุ่มไอดอลอันดับหนึ่งอย่างวง MARS  

เธมโป้ ได้เปิดตัวอย่างครั้งแรกในงาน GMM 2024: Up&About Me part 2 เมื่อวันที่ 23 เมษายน 2567 ออกอากาศครั้งแรกในวันที่ 13 ธันวาคม พ.ศ. 2567 ออกอากาศทุกวันศุกร์ เวลา 20:30 น. ทางช่อง GMM25 และรับชมย้อนหลังที่ Netflix เวลา 21:30 น. (เวลามาตรฐานไทย)

 นักแสดง 

 นักแสดงหลัก 
 จักรภัทร แก้วพันธุ์พงษ์ (วิลเลี่ยม) รับบท เธม (สมาชิกวง MARS)
 ศุภ สง่าวรวงศ์ (เอส) รับบท โป้
 รพีพงศ์ ศุภธินีกิตติ์เดชา (เลโก้) รับบท นาโน (สมาชิกวง MARS)
 ธนัท ด่านเจษฎา (นัท) รับบท จุน (สมาชิกวง MARS)
 พิเชฐพงศ์ จิรเดชสกุลวงศ์ (ฮง) รับบท ดีแลน (สมาชิกวง MARS)
 ชยธร ไตรรัตนประดิษฐ์ (ตุ้ย) รับบท เปปเปอร์ (สมาชิกวง MARS)

 นักแสดงสมทบ 

 กุลณัฐ กุลปรียาวัฒน์ (น้ำฝน) รับบท เปมิกา
 สัตบุตร แลดิกี (เดรก) รับบท เต้
 ซาแมนท่า เมลานี่ โค้ทส์ (แซมมี่) รับบท หมิง
 รัตท์ริชา ประภากิติ (ไซซี) รับบท ใบเฟิร์น
 เลโอ โซสเซย์ (เลโอ) รับบท มิค
 ยงวรี อนิลบล (ฟ้า) รับบท แก้ม
 ภานุโรจน์ เฉลิมกิจพรทวี (เปปเปอร์) รับบท เอิร์น

 นักแสดงรับเชิญ 

 อาเชน ไอย์ดึน (จุง) รับบท ไอซ์
 พลอยนิรา หิรัญทวีศิลป์ (กระปุก) รับบท พิธีกร Music Max
 วีรยุทธ จันทร์สุข (อาร์ม) รับบท พิธีกร Pop Stage
 ภัชธร ธนวัฒน์ (พลอยภัช) รับบท พิธีกร Pop Stage
 รัฐนันท์ จรรยาจิรวงศ์ (เต๋อ) รับบท พิธีกร Wednesday Night Live
 ณภัทร พัชรชวลิต (อั๋น) รับบท อั๋น
 พีระกานต์ เตียวสุวรรณ (อชิ) รับบท อชิ
 สุวิจักขณ์ ปิยะนพโรจน์ (คีน) รับบท คีน
 ธณวิน ธีรโพสุการ (หลุยส์) รับบท หลุยส์

 เพลงประกอบซีรีส์ 
ปีลำดับชื่อเพลงศิลปินช่องทางออกอากาศหมายเหตุ25671.ไม่ใช่บังเอิญ (Destined)ชยธร ไตรรัตนประดิษฐ์ช่องยูทูบ ของ 
จีเอ็มเอ็มทีวี เรคคอร์ด2.All I NeedLYKN3.I Know You Want Me25684.5CMจักรภัทร แก้วพันธุ์พงษ์5.ไม่อยากเป็นรักแรก (You Last)ศุภ สง่าวรวงศ์ 6.จีบได้มั้ย? (Would you mind?)LYKN7.จีบได้มั้ย? (Would you mind?)อาเชน ไอย์ดึน8.หูดับ (Who Says)LYKN

 คอนเสิร์ตและแฟนมีตติ้ง 
ปี พ.ศ.ชื่องานวันที่จัดงานสถานที่จัดงานหมายเหตุ2567ThamePo : The First Beat13 ธันวาคม 2567เอสเอฟ เวิลด์ ซีเนม่า เซ็นทรัลเวิลด์ กรุงเทพมหานคร2568ThamePo : OUR LAST BEAT FAN PARTY7 มีนาคม 2568MCC HALL ชั้น 3 เดอะมอลล์ไลฟ์สโตร์ บางกะปิ

 รางวัล 
ปีรางวัลสาขาที่เข้าชิงเสนอชื่อเข้าชิงผลการตัดสิน2567Y Universe Awards2024The Best Coming soon
(ตัดสินจากคะแนนโหวต)เธมโป้ (ThamePo) Heart That Skips a Beat